Падзея прайшла гладка і прыемна, пагода паспрыяла. Сабралася чалавек пад семдзесят, ад чатырохмесячнага Крыстафара Белагловага да 92-гадовай Вілачкі Леўчук. Айцец Канстанцін блаславіў сталы і прысутных. Гаспадыням, што папрыносілі ежу, спажыўцы раздавалі кампліменты за смакавітасць страваў. Коля Бахар прадэманстраваў ізноў сваё майстэрства ў жаранні скварак. Музыка і спевы Валянціна і Тані Дзямешчкаў, Аўгена Магаліфа ды іншых лагодзілі душу слухачам і ўздымалі святочны настрой.